b'\n_START_ARTICLE_\nEgon Bahr\n_START_SECTION_\nBiografija\n_START_PARAGRAPH_\nPagal i\xc5\xa1silavinim\xc4\x85 komersantas, 1940 m. baig\xc4\x97 prekybos mokykl\xc4\x85. 1942\xe2\x80\x931944 m. tarnavo kariuomen\xc4\x97je. 1944 m. firmos \xe2\x80\x9eRheinmetall \xe2\x80\x93 Borsig\xe2\x80\x9c prekybininkas._NEWLINE_1945 m. laikra\xc5\xa1\xc4\x8di\xc5\xb3 \xe2\x80\x9eBerliner Zeitung\xe2\x80\x9c, \xe2\x80\x9eAllgemeinen Zeitung\xe2\x80\x9c, \xe2\x80\x9eNeue Zeitung\xe2\x80\x9c \xc5\xbeurnalistas, 1948\xe2\x80\x931950 m. \xe2\x80\x9eTagesspiegel\xe2\x80\x9c korespondentas Hamburge ir Bonoje. 1950\xe2\x80\x931960 m. RIAS komentatorius, Bonos biuro ved\xc4\x97jas._NEWLINE_Nuo 1956 m. Vokietijos socialdemokrat\xc5\xb3 partijos (SPD) narys. 1960\xe2\x80\x931966 m. Vakar\xc5\xb3 Berlyno valdan\xc4\x8diojo burmistro ir partijos lyderio Vilio Brandto pad\xc4\x97j\xc4\x97jas, vienas i\xc5\xa1 Naujosios Ryt\xc5\xb3 politikos reng\xc4\x97j\xc5\xb3, \xc5\xbeem\xc4\x97s senato spaudos ir informacijos tarnybos vadovas._NEWLINE_1966\xe2\x80\x931969 m. u\xc5\xbesienio reikal\xc5\xb3 ministro V. Brandto patar\xc4\x97jas, ministerijos direktorius, 1969 m. federalinio kanclerio valstyb\xc4\x97s sekretorius, 1970 m. deryb\xc5\xb3 grup\xc4\x97s Maskvoje vadovas, 1971 m. deryb\xc5\xb3 su Vokietijos Demokratine respublika grup\xc4\x97s vadovas._NEWLINE_1972\xe2\x80\x931990 m. Bundestago narys. 1972 m. V. Brandto kabinete ministras be portfelio, 1974 m. Helmuto \xc5\xa0midto vyriausyb\xc4\x97s narys. 1976 m. SPD Prezidiumo narys, SPD aparato vadovas. 1980 m. Nepriklausomos nusiginklavimo ir saugumo komisijos (Palm\xc4\x97s komisijos) narys. 1984 m. \xe2\x80\x93 1994 m. Taikos ir saugumo problem\xc5\xb3 instituto Hamburge direktorius, SPD frakcijos Bundestage u\xc5\xbesienio politikos ekspertas._NEWLINE_Daugelio knyg\xc5\xb3 ir prisiminim\xc5\xb3 autorius.'